Document ID: 31995R2739

ΚΑΝΟΝΙΣΜΟΣ (ΕΚ) αριθ. 2739/95 ΤΗΣ ΕΠΙΤΡΟΠΗΣ της 28ης Νοεμβρίου 1995 που τροποποιεί τον κανονισμό (ΕΚ) αριθ. 1370/95 για τις λεπτομέρειες εφαρμογής του καθεστώτος των πιστοποιητικών εξαγωγής στον τομέα του χοιρείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας και από τον κανονισμό (ΕΚ) αριθ. 3290/94 (2), και ιδίως το άρθρο 8 παράγραφος 2 και το άρθρο 13 παράγραφος 12,
Εκτιμώντας:
ότι ο κανονισμός (ΕΚ) αριθ. 1370/95 της Επιτροπής (3) καθόρισε τις λεπτομέρειες εφαρμογής του καθεστώτος των πιστοποιητικών εξαγωγής στον τομέα του χοιρείου κρέατος 7 ότι προκειμένου να εξασφαλισθεί η ισότιμη πρόσβαση των επιχειρηματιών στα πιστοποιητικά εξαγωγής, πρέπει να παραταθεί κατά μία ημέρα η περίοδος υποβολής των αιτήσεων, από Δευτέρα έως Τετάρτη, στην περίπτωση που οι εν λόγω μέρες δεν είναι εργάσιμες για τις αρμόδιες αρχές κράτους μέλους 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1370/95 τροποποιείται ως εξής:
1. Στο άρθρο 3 παράγραφος 1 προστίθεται το ακόλουθο εδάφιο:
«Ωστόσο, εάν οι εν λόγω τρεις ημέρες δεν είναι ημέρες εργάσιμες για τις αρμόδιες αρχές κράτους μέλους, οι αιτήσεις δύνανται να υποβληθούν, στο συγκεκριμένο κράτος μέλος, την Πέμπτη που έπεται της εν λόγω περιόδου.».
2. Η εισαγωγική πρόταση του άρθρου 7 παράγραφος 1 αντικαθίσταται από το ακόλουθο κείμενο:
«1. Τα κράτη μέλη ανακοινώνουν στην Επιτροπή, κάθε Τετάρτη μετά τις 13.00, ή σε περίπτωση εφαρμογής του δεύτερου εδαφίου του άρθρου 3 παράγραφος 1, κάθε Πέμπτη μετά τις 13.00, με τέλεφαξ και για την προηγούμενη περίοδο:».
3. Στο παράρτημα ΙΙ, διαγράφονται οι όροι «από τη Δευτέρα ... έως την Τετάρτη ...».
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Νοεμβρίου 1995.

Labels: 3
17